## (ร่าง)

## บทที่ 1

##### บทนำ

**ความเป็นมาและความสำคัญ**

พระราชบัญญัติการศึกษาแห่งชาติ พ.ศ.2542 และที่แก้ไขเพิ่มเติม(ฉบับที่ 2) พ.ศ.2545 ที่แสดงเจตนารมณ์ในการยกระดับการศึกษาของประชาชนให้สูงขึ้น โดยกำหนดสิทธิและโอกาสของประชาชนในการได้รับการศึกษาขั้นพื้นฐานไม่น้อยกว่า 12 ปี ที่รัฐต้องจัดโดยไม่เสียค่าใช้จ่าย เด็กและเยาวชนพิการทุกประเภทมีสิทธิและโอกาสได้รับการศึกษาขั้นพื้นฐานเป็นพิเศษ ซึ่งสอดคล้องเชื่อมโยงกับพระราชบัญญัติการจัดการศึกษาสำหรับคนพิการ พ.ศ.2551 ที่กล่าวถึงสิทธิทางการศึกษาของ คนพิการในการได้รับโอกาส และบริการ ทางการศึกษาในทุกระบบและทุกรูปแบบที่หลากหลายอย่างมีคุณภาพ และดำรงชีวิตอยู่ในสังคมได้อย่างมีความสุขตามศักยภาพของแต่ละบุคคล และ แผนการศึกษาแห่งชาติ ฉบับปรับปรุง (พ.ศ.2552-2559) ที่ได้ให้ความสำคัญกับการนำแผนสู่ การปฏิบัติ เพื่อเป็นกลไกขับเคลื่อนข้อเสนอปฏิรูปการศึกษาในทศวรรษที่สอง ที่เน้นเป้าหมาย 3 ด้าน คือ การพัฒนาคุณภาพการศึกษา การขยายโอกาสทางการศึกษา และการส่งเสริมการมี ส่วนร่วมในการบริหารจัดการศึกษา สอดคล้องกับพระราชบัญญัติการจัดการศึกษาสำหรับคนพิการ พ.ศ. 2551 มาตรา 5 ที่กล่าวถึงสิทธิทางการศึกษาของคนพิการในการได้รับโอกาสและบริการทางการศึกษาในทุกระบบและทุกรูปแบบที่หลากหลายอย่างมีคุณภาพและดำรงชีวิตอยู่ในสังคมได้ อย่างมีความสุขตามศักยภาพของแต่ละบุคคล และมาตรา 19 ที่กล่าวว่า ให้สำนักงานเขตพื้นที่การศึกษามีหน้าที่ดำเนินการจัดการศึกษา โดยเฉพาะการเรียนร่วม การนิเทศ กำกับ ติดตาม เพื่อให้คนพิการได้รับการศึกษาอย่างทั่วถึงและมีคุณภาพตามที่กฎหมายกำหนด ดังนั้น เพื่อเป็นการประกันสิทธิและโอกาสทางการศึกษา ตลอดจนการประกันคุณภาพของการให้บริการทางการศึกษาให้กับเด็กและเยาวชนพิการ จำเป็นต้องจัดการศึกษาในรูปแบบของการจัดการเรียนร่วมและพัฒนาสู่การเรียนรวม เพื่อให้เด็กและเยาวชนพิการสามารถเข้าถึงการศึกษาได้อย่างทั่วถึง นโยบายการจัดการศึกษาของรัฐบาล**ได้มีนโยบายในการสร้างโอกาสทางการศึกษ**า กระจายโอกาสทางการศึกษาในสังคมไทย โดยคำนึงถึงการสร้างความเสมอภาคและความเป็นธรรมให้เกิดขึ้นแก่ประชากรทุกกลุ่ม ซึ่งรวมถึงผู้ยากไร้ ผู้ด้อยโอกาส ผู้พิการ ผู้บกพร่องทางกายและการเรียนรู้ รวมทั้งชนกลุ่มน้อย โดยส่งเสริมการให้ความรู้ตั้งแต่อยู่ในครรภ์มารดาถึงแรกเกิด ให้ได้รับการดูแลอย่างมีประสิทธิภาพทั้งแม่และเด็ก สนับสนุนการจัดการศึกษาตามวัยและพัฒนาการอย่างมีคุณภาพ ตั้งแต่ก่อนวัยเรียนจนจบการศึกษาขั้นพื้นฐาน โดยจัดให้มีระบบสะสมผลการศึกษาและการเทียบโอนเพื่อขยายโอกาสให้กว้างขวางและลดปัญหาคน ออกจากระบบการศึกษา

จากแนวคิดในการจัดการศึกษาที่คำนึงถึงสิทธิมนุษยชนของคนพิการว่าควรได้รับโอกาส ทางการศึกษาและการอยู่ร่วมในสังคมเหมือนเด็กทั่วไป จึงมีการจัดการศึกษาให้กับเด็กพิการเรียนรวมไปกับเด็กทั่วไปในโรงเรียนเพราะเด็กพิการเป็นส่วนหนึ่งของสังคมละในสังคมย่อมมีคนทั่วไปอยู่ร่วมกับคนพิการด้วยเหตุนี้นักการศึกษาต่างๆมีความเห็นสอดคล้องกันว่ารูปแบบในการพัฒนาเด็กพิการที่เหมาะสมที่สุดคือการเปิดโอกาสให้คนพิการได้เรียนรวมอยู่กับเด็กทั่วไปในโรงเรียนปกติให้มากที่สุดเท่าจะเป็นได้ ในปี พ.ศ.2500 โดยทดลองดำเนินการในโรงเรียนกรุงเทพมหานคร 7 แห่ง คือ โรงเรียนพญาไท โรงเรียนวัดชนะสงคราม โรงเรียนวัดพญายัง โรงเรียนวัดหนัง โรงเรียนวัดนิมานนรดี โรงเรียนสามเสนนอก โรงเรียนวัดชัยชนะสงคราม เป็นต้นมา

กระทรวงศึกษาธิการได้พยายามนำนโยบายผู้พิการทุกคนที่อยากเรียนต้องได้เรียนสู่การปฏิบัติ เพื่อให้เด็กพิการในวัยเรียนได้รับการศึกษาให้ได้มากที่สุด โดยมอบหมายให้สำนักงานคณะกรรมการการศึกษาขั้นพื้นฐานเป็นเจ้าภาพหลักในการจัดการศึกษาสำหรับเด็กพิการในวัยเรียนให้ได้มากที่สุด ทั้งนี้สำนักงานคณะกรรมการการศึกษาขั้นพื้นฐานได้กำหนดให้สำนักบริหารงานการศึกษาพิเศษ เป็นหน่วยงานที่รับผิดชอบประสานงานกับเขตพื้นที่การศึกษาทั้ง 185 เขตทั่วประเทศ เพื่อดำเนินการขยายผลการจัดการศึกษาให้เด็กพิการสู่โรงเรียนต่างๆ โดยมีศูนย์การศึกษาพิเศษ 77 ศูนย์ที่กระจายอยู่ทั่วประเทศเป็นหน่วยประสานงานและดูแล ให้การสนับสนุนทั้งทางด้านงบประมาณ วิชาการและด้านอื่นๆ ตามบทบาทภารกิจที่ได้รับมอบหมาย ในทั่วประเทศในสำนักงานเขตพื้นที่การศึกษาหลายโรงเรียนเป็นโรงเรียนที่มีการดำเนินงานและพัฒนาการจัดการศึกษาแบบเรียนร่วมมานานอย่างต่อเนื่อง และเป็นโรงเรียนที่เข้าร่วมโครงการโรงเรียนแกนนำจัดการเรียนร่วม จำนวน 3,943 โรงเรียน และมีโรงเรียนแกนนำจัดการเรียนร่วมจำนวน 1,228 โรง เข้าร่วมโครงการโรงเรียนต้นแบบการเรียนรวม (สำนักงานคณะกรรมการการศึกษาขั้นพื้นฐาน, โครงการพัฒนาคุณภาพการจัดการศึกษาเรียนร่วมและเรียนรวม .2558 : 3)

จากการศึกษาสิทธิและโอกาสทางการศึกษาของเด็กพิการ ร่วมกับแนวคิดการจัดการศึกษาแบบเรียนรวม ซึ่งเป็นแนวทางการจัดการศึกษาใหม่ที่สนองต่อสิทธิโอกาสและความต้องการของผู้เรียนสูงสุด ตลอดจนการศึกษาผลการดำเนินงานและปัญหาและอุปสรรคการพัฒนาการจัดการศึกษาเพื่อคนพิการที่ผ่านมา สำนักงานคณะกรรมการการศึกษาขั้นพื้นฐาน จึงมีความเชื่อว่าในการดำเนินงานให้เป็นไปตามนโยบายดังกล่าว หน่วยงานที่เกี่ยวข้องต้องศึกษาข้อมูลการดำเนินงานและจุดประสงค์ของนโยบายการจัดการศึกษาพิเศษให้เหมาะสมและสอดคล้องกับสภาพที่ควรจะเป็นโดยโรงเรียนต้นแบบการเรียนรวม(Inclusive Schools) ทั่วประเทศ 1,228 โรง เป็นโรงเรียนนำร่องในการจัดการศึกษาแบบเรียนรวม ทำหน้าที่ให้การศึกษาและสร้างเจตคติที่ดีต่อเด็กพิการและเด็กปกติ รวมถึงการประสานงานกับผู้ปกครอง ต้องมีความตระหนักถึงความจำเป็นที่จะต้องมีการจัดการศึกษาสำหรับคนพิการในโรงเรียนปกติ ตลอดจนจะต้องเป็นผู้สนับสนุนผลักดันให้มี เด็กทุกคนสามารถเรียนรู้ไปพร้อมๆกัน และสามารถอยู่ร่วมกันในสังคมได้โดยไม่มีการแบ่งแยกด้วยเหตุนี้สำนักงานคณะกรรมการการศึกษาขั้นพื้นฐาน จึงต้องศึกษาระดับความพร้อมของครูในโรงเรียนที่เป็นแกนนำในการจัดการเรียนร่วมที่มีต่อการจัดการศึกษาแบบเรียนรวมที่ตอบสนองต่อการศึกษาเพื่อปวงชนอย่างแท้จริง และตรงตามเจตนารมณ์รัฐธรรมนูญแห่งราชอาณาจักไทย ทั้งนี้ผลของการศึกษาที่ได้จะเป็นประโยชน์ต่อการสร้างแนวทางในการพัฒนาการจัดการศึกษาแบบเรียนรวมสำหรับคนพิการต่อไป (สำนักงานคณะกรรมการการศึกษาขั้นพื้นฐาน. 2556)

ในปีการศึกษา 2558 สำนักงานคณะกรรมการการศึกษาขั้นพื้นฐาน มีนโยบายสร้าง ความเข้มแข็งให้โรงเรียนแกนนำจัดการเรียนร่วมทั้ง 3,943 โรง โดยจัดให้เด็กพิการทุกคนได้รับ การพัฒนาเต็มตามศักยภาพของแต่ละบุคคลในรูปแบบโรงเรียนต้นแบบการเรียนรวม (Inclusive Schools) จำนวน 1,228 โรง เป็นการจัดการศึกษาที่แสดงเจตนารมณ์ให้ผู้เรียนทุกคนได้รับสิทธิและโอกาสในการศึกษาอย่างเสมอภาค โดยมีการจัดการที่เหมาะสมในโรงเรียนและห้องเรียนเพื่อช่วยให้ผู้เรียนได้รับประโยชน์ ที่ยึดหลักปรัชญาของการอยู่รวมกัน (Inclusion) โดยเน้นให้มีการนำบริการสนับสนุนต่างๆ มาจัดกระบวนการเรียนการสอน สนองความแตกต่างระหว่างบุคคล โดยกำหนดทางเลือกให้หลายๆ ทาง เพื่อให้ผู้เรียนสามารถเรียนรวมกันได้โดยไม่แบ่งแยกและเลือกปฏิบัติ ในโรงเรียนทุกสำนักงานเขตพื้นที่การศึกษา (ประถมศึกษา มัธยมศึกษา) เพื่อเพิ่มทางเลือกให้กับโรงเรียนในการพัฒนานักเรียนพิการและยังเป็นแหล่งเรียนรู้ให้กับโรงเรียนใกล้เคียงที่รับเด็กพิการเข้าเรียนด้วย

(ผดุง อารยะวิญญู และวาสนา เลิศศิลป์. 2550)

สำนักงานคณะกรรมการการศึกษาขั้นพื้นฐาน เห็นความสำคัญในการจัดการศึกษารูปแบบการเรียนรวม จึงกำหนดแนวทางในการพัฒนาสถานศึกษาต้นแบบเรียนรวมขึ้น เพื่อใช้เป็นรูปแบบ การพัฒนาคุณภาพการศึกษาสำหรับคนพิการวัยเรียนที่เรียนร่วมในโรงเรียนทั่วไป การเรียนรวมจึงเป็นการจัดการศึกษาที่เป็นส่วนหนึ่งของสังคมที่ทั้งเด็ก ผู้ใหญ่ เพศ วัย ความสามารถ ความบกพร่อง และศาสนามีส่วนร่วมในสังคมเดียวกัน เป็นการจัดการศึกษาสำหรับเด็กทุกคน และ สำนักงานคณะกรรมการการศึกษาขั้นพื้นฐาน ได้ตระหนักถึงความสำคัญของการพัฒนาคุณภาพการจัดการเรียนร่วมและเรียนรวม จึงได้ดำเนินการติดตามและประเมินผลการดำเนินงานการจัดการเรียนรวมของ โรงเรียนทั่วไปที่จัดการเรียนร่วม โรงเรียนแกนนำจัดการเรียนร่วม โรงเรียนต้นแบบการเรียนรวม สังกัดสำนักงานเขตพื้นที่การศึกษาประถมศึกษา สำนักงานเขตพื้นที่การศึกษามัธยมศึกษา และสำนักบริหารงานการศึกษาพิเศษ เพื่อเป็นข้อมูลสารสนเทศในการพัฒนาคุณภาพการจัดการศึกษาเรียนร่วมและ

เรียนรวมให้เกิดประสิทธิภาพและประสิทธิผลอย่างยั่งยืน ต่อไป

**วัตถุประสงค์**

การประเมินผลการดำเนินงานการพัฒนาคุณภาพการจัดการศึกษาเรียนร่วมและเรียนรวม

มีวัตถุประสงค์ ดังนี้

1. เพื่อศึกษาข้อมูลพื้นฐานของโรงเรียนทั่วไปที่จัดการเรียนร่วม โรงเรียนแกนนำ

จัดการเรียนร่วม และโรงเรียนต้นแบบการเรียนรวม สังกัดสำนักงานเขตพื้นที่การศึกษาประถมศึกษา/สำนักงานเขตพื้นที่การศึกษามัธยมศึกษา /สำนักบริหารงานการศึกษาพิเศษ

1. เพื่อศึกษาผลการดำเนินงานของโรงเรียนทั่วไปที่จัดการเรียนร่วม โรงเรียนแกนนำจัดการเรียนร่วม และโรงเรียนต้นแบบการเรียนรวม สังกัดสำนักงานเขตพื้นที่การศึกษาประถมศึกษา/สำนักงานเขตพื้นที่การศึกษามัธยมศึกษา/สำนักบริหารงานการศึกษาพิเศษ
2. เพื่อศึกษาผลการปฏิบัติงานที่ภาคภูมิใจ/ผลงานดีเด่น ของโรงเรียนทั่วไปที่จัดการ เรียนร่วม โรงเรียนแกนนำจัดการเรียนร่วม และโรงเรียนต้นแบบการเรียนรวม สังกัดสำนักงานเขตพื้นที่การศึกษาประถมศึกษา/สำนักงานเขตพื้นที่การศึกษามัธยมศึกษา/สำนักบริหารงานการศึกษาพิเศษ
3. เพื่อศึกษาปัญหา อุปสรรคและแนวทางแก้ไข ของโรงเรียนทั่วไปที่จัดการเรียนร่วม โรงเรียนแกนนำจัดการเรียนร่วม และโรงเรียนต้นแบบการเรียนรวม สังกัดสำนักงานเขตพื้นที่การศึกษาประถมศึกษา/สำนักงานเขตพื้นที่การศึกษามัธยมศึกษา /สำนักบริหารงานการศึกษาพิเศษ

**ขอบเขตของการประเมินผลการดำเนินงานการพัฒนาคุณภาพการจัดการศึกษาเรียนร่วมและเรียนรวม**

1.กลุ่มเป้าหมาย ได้แก่ บุคลากรในโรงเรียนทั่วไปที่จัดการเรียนร่วม โรงเรียนแกนนำ การเรียนร่วม และโรงเรียนต้นแบบการเรียนรวม สังกัดสำนักงานเขตพื้นที่การศึกษาประถมศึกษา/สำนักงานเขตพื้นที่การศึกษามัธยมศึกษา/สำนักบริหารงานการศึกษาพิเศษ จำนวน ............โรงเรียน ประกอบด้วย

1.1 ผู้บริหารสถานศึกษา

1.2 ครูผู้สอนนักเรียนทั่วไป

1.3 ครูผู้สอนนักเรียนพิการเรียนร่วม

1.4 ครูที่รับผิดชอบการศึกษาพิเศษ

2. ประเด็นที่ศึกษา

2.1 ข้อมูลทั่วไปของโรงเรียนโรงเรียนทั่วไปที่จัดการเรียนร่วม โรงเรียนแกนนำ

จัดการเรียนร่วม และโรงเรียนต้นแบบการเรียนรวม สังกัดสำนักงานเขตพื้นที่การศึกษาประถมศึกษา/สำนักงานเขตพื้นที่มัธยมศึกษา/สำนักบริหารงานการศึกษาพิเศษ

2.2 ผลการดำเนินงานของโรงเรียนทั่วไปที่จัดการเรียนร่วม โรงเรียนแกนนำ

จัดการเรียนร่วม และโรงเรียนต้นแบบการเรียนรวม สังกัดสำนักงานเขตพื้นที่การศึกษาประถมศึกษา/สำนักงานเขตพื้นที่มัธยมศึกษา/สำนักบริหารงานการศึกษาพิเศษ

2.3 ผลการปฏิบัติงานที่ภาคภูมิใจ/ผลงานดีเด่น ของโรงเรียนโรงเรียนทั่วไปที่จัดการเรียนร่วม

โรงเรียนแกนนำจัดการเรียนร่วม และโรงเรียนต้นแบบการเรียนรวม สังกัดสำนักงานเขตพื้นที่การศึกษาประถมศึกษา/สำนักงานเขตพื้นที่มัธยมศึกษา/สำนักบริหารงานการศึกษาพิเศษ

* 1. ปัญหา อุปสรรคและแนวทางแก้ไข ของโรงเรียนทั่วไปที่จัดการเรียนร่วม โรงเรียน

แกนนำจัดการเรียนร่วม และโรงเรียนต้นแบบการเรียนรวม สังกัดสำนักงานเขตพื้นที่การศึกษาประถมศึกษา/สำนักงานเขตพื้นที่มัธยมศึกษา /สำนักบริหารงานการศึกษาพิเศษ

3. กรอบเนื้อหาการประเมินผลการดำเนินงาน

เนื้อหาที่ใช้การประเมินผลการดำเนินงาน ประกอบด้วย 1) ข้อมูลทั่วไป 2) การดำเนินงานตามมาตรฐานเรียนร่วม 3) การดำเนินงาน โรงเรียนทั่วไปที่จัดการเรียนร่วม โรงเรียนแกนนำ

จัดการเรียนร่วม และโรงเรียนต้นแบบการเรียนรวม 4 ) การดำเนินงานของห้องเรียนคู่ขนานสำหรับบุคคลออทิสติก 5) การปฏิบัติงานที่ภาคภูมิใจ/ผลงานดีเด่น ของโรงเรียน 6 ) ปัญหา อุปสรรคและแนวทางแก้ไขของโรงเรียน

4. ระยะเวลา เดือนมิถุนายน – สิงหาคม 2558 ปีการศึกษา 2558

**นิยามศัพท์เฉพาะ**

**การเรียนรวม** หมายถึง การจัดบริการทางการศึกษาให้กับนักเรียนที่มีความบกพร่องในโรงเรียนที่จัดการเรียนการสอนกับนักเรียนทั่วไป มีการจัดการเรียนการสอนอย่างยืดหยุ่นและตอบสนอง การเรียนรู้ของเด็กที่มีวิธีการเรียนรู้และความสามารถในการเรียนรู้ที่แตกต่างกันเหมาะสมกับอายุภายใต้การสอนของครูทั่วไปด้วยการจัดการศึกษาให้สอดคล้องกับแผนการจัดการศึกษาเฉพาะบุคคล(IEP)

**การเรียนร่วม** หมายถึง การจัดการศึกษาสำหรับเด็กที่มีความต้องการพิเศษหรือเด็กพิการเข้าไปในระบบการศึกษาทั่วไป มีการร่วมกิจกรรมและใช้ช่วงเวลาช่วงใด ช่วงหนึ่งในแต่ละวันระหว่างเด็กที่มีความต้องการพิเศษหรือเด็กพิการกับเด็กปกติทั่วไป

**มาตรฐานการเรียนร่วม** หมายถึง ข้อกำหนดในการพัฒนาการจัดการศึกษาเรียนร่วมเพื่อการประกันคุณภาพภายในของสถานศึกษา ที่สำนักงานคณะกรรมการการศึกษาขั้นพื้นฐาน กำหนดขึ้นใน ปี พ.ศ. 2555 เพื่อเป็นแนวทางในการติดตาม ตรวจสอบคุณภาพสถานศึกษาในการดำเนินงานและพัฒนาให้บรรลุผล ตามที่กำหนดไว้ในมาตรฐานได้อย่างมีประสิทธิภาพและประสิทธิผล

**รูปแบบการจัดการเรียนรวม** หมายถึง การจัดการศึกษาสำหรับนักเรียนทุกคนในโรงเรียนต้นแบบการเรียนรวม โดยมีการบริหารจัดการเรียนรวม การจัดการเรียนการสอนและการวัดและประเมินผล การพัฒนาศักยภาพของนักเรียนพิการเรียนรวม และการดำเนินงานของศูนย์บริการทางการศึกษาพิเศษ

**การบริหารจัดการเรียนรวม** หมายถึง กระบวนการดำเนินงานที่มีการวางแผนอย่างเป็นระบบ ได้แก่ การพัฒนาปัจจัยพื้นฐานตามความต้องการจำเป็นพิเศษทางการศึกษาของนักเรียนเป็นรายบุคคล การพัฒนาครูและบุคลากรทางการศึกษาในโรงเรียนให้มีความรู้ความสามารถ ทักษะที่จำเป็นในการจัดการเรียนรวม การจัดตั้งทีมงานและคณะกรรมการชุดต่าง ๆ รับผิดชอบทั้งด้านหลักสูตร การจัดการเรียนการสอน การวัดและประเมินผล ซึ่งดำเนินการตามระบบการประกันคุณภาพภายในตามมาตรฐานการจัดการเรียนร่วม โดยมีการนิเทศ ติดตามช่วยเหลือ ประเมินและรายงานผลการดำเนินงานตามนโยบายและยุทธศาสตร์การจัดการเรียนรวม

**โรงเรียนต้นแบบการเรียนรวม** หมายถึง โรงเรียนที่ได้รับการคัดเลือกจากโรงเรียนแกนนำจัดการเรียนร่วมที่มีความพร้อมในการจัดการเรียนร่วมและสามารถพัฒนาตนเองให้พร้อมเป็นศูนย์บริการทางการศึกษาพิเศษ ของสำนักงานเขตพื้นที่การศึกษาประถมศึกษาและมัธยมศึกษา

**โรงเรียนแกนนำจัดการเรียนร่วม**  หมายถึง โรงเรียนจัดการเรียนร่วมทั่วไป ที่มีการบริหารจัดการตามโครงสร้าง SEAT ได้อย่างเข็มแข็งและประสิทธิภาพ ซึ่งได้รับการคัดเลือกจากสำนักงานเขตพื้นที่การศึกษาประถมศึกษา และมัธยมศึกษา ให้เป็นโรงเรียนแกนนำจัดการเรียนร่วม

**ห้องเรียนคู่ขนานสำหรับบุคคลออทิสติก** หมายถึง โรงเรียนที่จัดการเรียนร่วมและเรียนรวมที่จัดห้องเรียนคู่ขนานสำหรับบุคคลออทิสติก ตามโครงการของสำนักงานคณะกรรมการการศึกษา

ขั้นพื้นฐาน

**ศูนย์บริการทางการศึกษาพิเศษ** (Student Support Services: SSS) หมายถึง โรงเรียนต้นแบบการเรียนรวม ที่มีการให้บริการด้านการศึกษาพิเศษสำหรับโรงเรียนเครือข่ายและโรงเรียนอื่นในพื้นที่ ในลักษณะของแหล่งเรียนรู้ การให้บริการสิ่งอำนวยความสะดวก สื่อ และให้ความช่วยเหลือในด้านความรู้ การคัดกรอง จัดหาทีมสหวิชาชีพ และเป็นตัวอย่างการทำงานที่มีประสิทธิภาพ

**ประโยชน์ที่คาดว่าจะได้รับ**

1. ได้ข้อมูลทั่วไป ผลการดำเนินงานของโรงเรียน การปฏิบัติงานที่ภาคภูมิใจ/ความสำเร็จของ การดำเนินงานของโรงเรียน และปัญหา อุปสรรคและแนวทางการแก้ไข ของโรงเรียนทั่วไปที่จัดการเรียนร่วม โรงเรียนแกนนำจัดการเรียนร่วมและโรงเรียนต้นแบบการเรียนรวม สังกัดสำนักงานเขตพื้นที่การศึกษาประถมศึกษา/สำนักงานเขตพื้นที่การศึกษามัธยมศึกษา /สำนักบริหารงานการศึกษาพิเศษ

2. ได้ข้อมูลนำไปใช้ในการวางแผนการจัดสรรงบประมาณ ต่อไป

3. ได้ข้อมูลสารสนเทศในการพัฒนาคุณภาพการจัดการศึกษาเรียนร่วมและเรียนรวมให้เกิดประสิทธิภาพและประสิทธิผล อย่างยั่งยืน